Babelscape/SREDFM huggingface dataset:
Γ. Π. Λίπσκομπ

Ο Γουίλιαμ Πέρσι Λίπσκομπ (αγγλικά: "William Percy Lipscomb", 1887 - 25 Ιουλίου 1958) ήταν Βρετανός σεναριογράφος, δραματουργός, σκηνοθέτης και παραγωγός ταινιών, που το μεγαλύτερο μέρος της καριέρας του το πέρασε στο Χόλιγουντ. Περισσότερο γνωστός ήταν ως Γ. Π. Λίπσκομπ ("W. P. Lipscomb"). Πιο δημοφιλής, όμως, είναι ως σεναριογράφος, και μάλιστα βραβευμένος με Όσκαρ Καλύτερου Διασκευασμένου Σεναρίου, για την ταινία "Πυγμαλίων" (1938). Μερικές από τις πιο γνωστές ταινίες που έχει συμμετάσχει, ως σεναριογράφος, είναι το "Υπό την Σκιάν της Λαιμητόμου" (1935), το "Under Two Flags" (!936), το "The Garden of Allah" (1936) και το "Δουνκέρκη" (158).
Ράινερ Ράουφμαν

Ο Μάρκος Ράινερ Ράουφμαν (ή Μάρκος Ράουφμαν) είναι πρώην ποδοσφαιριστής που αγωνίιζόταν ως Κεντρικός επιθετικός.

Αφότου αγωνίστηκε τα περισσότερα χρόνια της καριέρας του στη Γερμανία, συνέχισε στην Κύπρο και στην Ομόνοια Λευκωσίας. Επιπρόσθετα, πολιτογραφήθηκε Κύπριος και συμμετείχε στην Εθνική Κύπρου (ποδόσφαιρο ανδρών).
Άρης Χωλόπουλος

Ο Άρης Χωλόπουλος, γεννημένος στις 26 Μαΐου 1971, είναι Έλληνας πρώην διεθνής επαγγελματίας καλαθοσφαιριστής, ο οποίος αγωνιζόταν στην θέση του σμολ φόργουορντ.
Μπαρτελεμί ντε Ρουά

Ο Μπαρτελεμί ντε Ρουά (γεννηθείς προς το 1170 - αποβιώσας στις 24 Ιανουαρίου 1237) ήταν Γάλλος ευγενής των τελών του 12ου αιώνα και των αρχών του 13ου αιώνα, ο οποίος διετέλεσε σύμβουλος του Βασιλέα της Γαλλίας Φίλιππου Β΄ Αυγούστου.
Έναστρη Νύχτα

Η Έναστρη Νύχτα είναι ελαιογραφία σε καμβά του Ολλανδού μετα-ιμπρεσιονιστή ζωγράφου Βίνσεντ βαν Γκογκ. Φιλοτεχνημένος τον Ιούνιο του 1889, απεικονίζει τη θέα από το δυτικό παράθυρο του δωματίου του στο άσυλο Σεν Ρεμί ντε Προβάνς, μόλις πριν την ανατολή του ηλίου, με την προσθήκη ενός εξιδανικευμένου χωριού. Εκτίθεται στην μόνιμη συλλογή του Μουσείου Μοντέρνας Τέχνης στην Νέα Υόρκη από το 1941 και αποκτήθηκε μέσω του κληροδοτήματος Λίλι Π. Μπλις. Θεωρείται ένα από τα καλύτερα έργα του Βαν Γκογκ και είναι ένας από τους πιο γνωστούς πίνακες στην ιστορία του Δυτικού πολιτισμού.
Avin Oil

Η Avin Oil είναι εταιρεία εμπορίας πετρελαιοειδών με έδρα το Μαρούσι Αττικής στην Ελλάδα, με δραστηριότητα σε 9 χώρες. Αποτελεί θυγατρική της ΜΟΤΟΡ ΟΪΛ σε ποσοστό 100%.
Βασίλειος Ιωαννίδης

Ο Βασίλειος Ιωαννίδης, (1896-1963) ήταν Έλληνας θεολόγος και καθηγητής πανεπιστημίου. Η έρευνα του εστίαζε στην ανάλυση και ερμηνεία της Καινής Διαθήκης. Ακόμη έλαβε μέρος στις τρεις πρώτες Συνελεύσεις του Παγκοσμίου Συμβουλίου Εκκλησιών (1947, 1955 και 1961) και συμμετείχε στο κίνημα του Οικουμενισμού.
Μάντεψε ποιος θα 'ρθει το βράδυ

Το Μάντεψε ποιος θα 'ρθει το βράδυ (πρωτότυπος τίτλος: Guess Who's Coming to Dinner) είναι μία αμερικανική κωμική - δραματική ταινία, του 1967, σε σκηνοθεσία και παραγωγή Στάνλεϊ Κρέιμερ. Το σενάριο το έγραψε ο Ουίλιαμ Ρόουζ. Πρωταγωνιστούν οι Σπένσερ Τρέισι, Σίντνεϊ Πουατιέ και Κάθριν Χέπμπορν. Επίκεντρο της ταινίας ήταν η διαφυλετικοί γάμοι, οι οποίοι τότε ήταν απαγορευμένοι σε 17 Πολιτείες των ΗΠΑ. 

Η ταινία υπήρξε υποψήφια σε 10 κατηγορίες Όσκαρ κερδίζοντας τελικά το Όσκαρ Καλύτερου Πρωτότυπου Σεναρίου και το Όσκαρ Α΄ Γυναικείου Ρόλου, το δεύτερο Όσκαρ της ίδιας κατηγορίας, που κερδίζει η Κάθριν Χέπμπορν. Η Χέπμπορν κέρδισε κι ένα BAFTA για τον ρόλο όπως και ο Σπέσνερ Τρέισι. Η ταινία, επίσης, υπήρξε σε αρκετές κατηγορίες του Αμερικανικού Ινστιτούτου Κινηματογράφου. Το 2017 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής. 

Το παραπάνω κινηματογραφικό έργο ήταν και το τελευταίο του ζεύγους Τρέισι και Χέπμπορν αφού ο Τρέισι απεβίωσε 17 ημέρες μετά την ολοκλήρωση των γυρισμάτων. Η Χέπμπορν, που ποτέ δεν είδε τελικά ολόκληρο το φιλμ, δήλωσε ότι οι ανάμνηση του Τρέισι θα ήταν πολλή ψυχοφθόρα. Το φιλμ τελικά έκανε πρεμιέρα τον Δεκέμβριο του 1967, έξι μήνες μετά τον θάνατό του.
Ντίμιταρ Μακρίεφ

Ο Ντίμιταρ Μακρίεφ είναι ένας Βούλγαρος ποδοσφαιριστής ο οποίος αγωνίζεται στη θέση του κεντρικού επιθετικού στην Νέα Σαλαμίνα Αμμοχώστου.

Έχει αγωνιστεί, μεταξύ άλλων, στην Λέφσκι Σόφιας, ΤΣΣΚΑ Σόφιας και ΝΚ Μάριμπορ. Επίσης έχει συμμετάσχει στην Εθνική Βουλγαρίας.
AutoDiana

δεξιά|μικρογραφία|250x250εσ|AutoDiana Unicar (1975)
Η AutoDiana ήταν ελληνική εταιρία κατασκευής οχημάτων με έδρα τη Θεσσαλονίκη, σε λειτουργία από το 1975 έως το 1984. Το κύριο προϊόν ήταν το μοντέλο Unicar (δεν πρέπει να συγχέεται με ισπανική αμαξοποιία με το ίδιο όνομα), ένα φορτηγό 4x4 πολλαπλών χρήσεων. Είχε ωφέλιμο φορτίο 1500 κιλών, κινητήρα Mercedes-Benz Diesel, και άξονες Dodge. Η παραγωγή του, μαζί με αυτή αντίστοιχων ελληνικών οχημάτων πολλαπλών χρήσεων όπως το "Unitrak "της Πετρόπουλος, το Aγρικόλα, το "Autofarma "της Motoemil, το "Autotractor "της Balkania, το "Agricar" της NAMCO και άλλων, διεκόπη μετά από αλλαγή του νόμου για τα αγροτικά οχήματα, το 1984.
Esso

Η Esso είναι εμπορική ονομασία της ExxonMobil και των συνδεδεμένων εταιρειών της. Η ονομασία είναι μια φωνητική έκδοση από τα αρχικά της Standard Oil (SO = Esso) και ως εκ τούτου έγινε το επίκεντρο πολλών διαφορών και κανονιστικών περιορισμών στις Ηνωμένες Πολιτείες.

Το 1972 είχε αντικατασταθεί σε μεγάλο βαθμό στις ΗΠΑ από το εμπορικό σήμα Exxon, αφότου αγόρασε τη Humble Oil, ενώ η Esso παρέμεινε να χρησιμοποιείται ευρέως αλλού. Στο μεγαλύτερο μέρος του κόσμου, το εμπορικό σήμα Esso και το σήμα Mobil είναι τα κύρια εμπορικά σήματα της ExxonMobil, με την επωνυμία Exxon ακόμα σε χρήση μόνο στις Ηνωμένες Πολιτείες μαζί με Mobil.
Κρίστιαν Μπέρκελ

Ο Κρίστιαν Μπέρκελ ("Christian Berkel", 28 Οκτωβρίου 1957) είναι Γερμανός ηθοποιός.

Γεννήθηκε το 1957 στο Δυτικό Βερολίνο. Σπούδασε υποκριτική στη Γερμανική Ακαδημία Τηλεόρασης και Κινηματογράφου του Βερολίνου από το 1975 ως το 1977. Ο πρώτος του κινηματογραφικός ρόλος ήταν στην ταινία "Το αυγό του φιδιού" του Ίνγκμαρ Μπέργκμαν. Στη συνέχεια έπαιξε στις ταινίες "Το Πείραμα", "Η πτώση", "Μαύρη λίστα" και "Επιχείρηση Βαλκυρία".
Exxon

Η Exxon ήταν εταιρεία πετρελαιοειδών με έδρα τη Νέα Υόρκη των ΗΠΑ, η οποία συστάθηκε το 1973, ως διάδοχος των εταιρειών Esso, μεταγενέστερης του τμήματος της Standard Oil Company του Νιού Τζέρσεϊ, Enco και Humble Oil.

Η Exxon συγχωνεύτηκε με τη Mobil το 1999 για να σχηματίσουν την ExxonMobil. Το όνομα «Exxon» εξακολουθεί να χρησιμοποιείται σήμερα στις μεταγενέστερες εργασίες της ExxonMobil, ως εμπορικό σήμα για ορισμένα από τα πρατήρια καυσίμων, τα καύσιμα κινητήρων και άλλα συναφή προϊόντα (η υψηλότερη συγκέντρωση των οποίων βρίσκεται στο Νιου Τζέρσεϊ, στην Πενσυλβάνια, στο Τέξας και σε μεσοαντλαντικές και νοτιοανατολικές πολιτείες.

Η μακρινή προκάτοχος της Exxon, το τμήμα της Standard Oil Company του Νιού Τζέρσεϊ, ήταν μία από τις λεγόμενες "Seven Sisters" (Επτά Αδελφές) που κυριαρχούσαν στην παγκόσμια βιομηχανία πετρελαίου από τα μέσα της δεκαετίας του 1940 έως τη δεκαετία του 1970.
Mobil

Η Mobil, παλαιότερα γνωστή ως Socony-Vacuum Oil Company, είναι μια μεγάλη αμερικανική εταιρεία πετρελαίου η οποία συγχωνεύθηκε με την Exxon το 1999 για να σχηματίσουν μια μητρική εταιρεία με την επωνυμία ExxonMobil. Στο παρελθόν αποτελούσε μία από τις λεγόμενες "Seven Sisters" (Επτά Αδελφές), που κυριάρχησαν στην παγκόσμια βιομηχανία πετρελαίου από τα μέσα της δεκαετίας του 1940 ως το 1970.

Σήμερα, η Mobil συνεχίζει να υφίσταται ως ένα σημαντικό εμπορικό σήμα στο πλαίσιο της συνδυασμένης εταιρείας, καθώς σε ορισμένες περιπτώσεις εξακολουθεί να διαθέτει πρατήρια καυσίμων με δικό τους κατάστημα διαφόρων ειδών. Τα πρώην κεντρικά γραφεία της Mobil στην κομητεία Φάιφαξ της Βιρτζίνια, χρησιμοποιήθηκαν ως κεντρικά γραφεία της ExxonMobil μέχρι το 2015, όταν οι εργαζόμενοι της ExxonMobil ενοποιήθηκαν σε μια νέα εταιρική περιοχή στο Σπρινγκ του Τέξας.
ΕΤΕΚΑ

Η ΕΤΕΚΑ είναι εταιρεία πετρελαιοειδών η οποία εδρεύει στο Πέραμα της Αττικής στην Ελλάδα. Διαθέτει επίσης έδρα στο 10ο χιλιόμετρο της περιφερειακής εθνικής οδού Θεσσαλονίκης-Κιλκίς. Η εταιρεία δραστηριοποιείται στην Ελλάδα.

Ξεκίνησε τη λειτουργία της το 1983, εφοδιάζοντας τα πλοία με καύσιμα. Το ίδιο έτος η εταιρεία έκανε μία σημαντική αγορά, καθώς απέκτησε τις εγκαταστάσεις της Ελληνικής Βιοµηχανίας Υπολειµµάτων Νάφθης (ΕΛΒΥΝ) στο Πέραμα.

Τη δεκαετία του 2000, η εταιρεία κατάφερε να ανταπεξέλθει στη δύσκολη οικονομική συγκυρία, με κύκλο εργασιών στα 513.595.276 ευρώ το 2008 και με καθαρά κέρδη της τάξεως των 715.506 ευρώ το 2009.
ExxonMobil

Η ExxonMobil είναι αμερικανική πολυεθνική εταιρεία πετρελαίου και φυσικού αερίου που εδρεύει στο Ίρβινγκ του Τέξας. Είναι ο μεγαλύτερος άμεσος απόγονος της εταιρεία Standard Oil του Τζον Ντ. Ροκφέλερ, και διαμορφώθηκε στις 30 Νοεμβρίου του 1999 από τη συγχώνευση της Exxon (πρώην εταιρεία Standard Oil του Νιου Τζέρσι) και της Mobil (πρώην εταιρεία Standard Oil της Νέα Υόρκης).

Πέρα από 8η μεγαλύτερη εταιρεία στον κόσμο με βάση τα έσοδα, η ExxonMobil είναι επίσης η πέμπτη μεγαλύτερη εισηγμένη εταιρεία με βάση την κεφαλαιοποίηση της αγοράς. Η εταιρεία κατετάγη 6η σε παγκόσμιο επίπεδο στο «Forbes Global 2000» το 2014. Η ExxonMobil ήταν η 2η πιο κερδοφόρα εταιρεία του «Fortune 500» το 2014.
Κέρστι Κάλιουλαϊντ

Η Κέρστι Κάλιουλαϊντ (Kersti Kaljulaid, [ˈkersti ˈkɑljulɑid], γεννηθείσα στις 30 Δεκεμβρίου 1969) είναι Εσθονή πολιτικός που είναι η 5η Πρόεδρος της Εσθονίας, με θητεία που ξεκίνησε στις 10 Οκτωβρίου 2016. Είναι η πρώτη γυναίκα Πρόεδρος της Εσθονίας από τότε που η χώρα κήρυξε την ανεξαρτησία της το 1918, καθώς και η νεότερος κάτοχος της θέσης, με ηλικία 46 ετών.

Η Κάλιουλαϊντ είναι πρώην δημόσια υπάλληλος, που υπηρετούσε ως Εσθονή εκπρόσωπος στο Ευρωπαϊκό Ελεγκτικό Συνέδριο, από το 2004 μέχρι το 2016. Μετά από αρκετούς γύρους στις Εσθονικές προεδρικές εκλογές του 2016 που κατέληξαν σε αποτυχία, προτάθηκε από την πλειοψηφία των κοινοβουλευτικών κομμάτων ως κοινή υποψήφιος για Πρόεδρος της Εσθονίας. Κέρδισε τις εκλογές με 81 ψήφους υπέρ και 17 απέχοντες.
Πανίκος Κρυστάλλης

Ο Πανίκος Κρυστάλλης είναι πρώην ποδοσφαιριστής ο οποίος αγωνιζόταν στη θέση του επιθετικού. Γεννήθηκε στη Λεμεσό το 1942. Ξεκίνησε την καριέρα του από την ΑΕΛ και στη συνέχεια εντάχθηκε στον Απόλλωνα. Την περίοδο 1960-61 αναδείχθηκε πρώτος σκόρερ του πρωταθλήματος Α΄ κατηγορίας 1960-61.

Το 1962 και το 1963 συμμετείχε στο ελληνικό πρωτάθλημα αγωνιζόμενος με την ΑΕΚ.

Επιπλέον, ο Κρυστάλλης έχει 19 συμμετοχές με την Εθνική Κύπρου έχοντας σκοράρει 4 γκολ.
Ρενέ Γκρουσέ

Ο Ρενέ Γκρουσέ (γενν. στις 5 Σεπτεμβρίου 1885 στο Ωμπαί και απεβ. στις 12 Σεπτεμβρίου 1952 στο Παρίσι) ήταν Γάλλος ιστορικός, ειδικός επί της Ασίας, και μέλος της Γαλλικής Ακαδημίας.
Κωνσταντίνος Παληός

Ο Κωνσταντίνος Παληός (1897 - 9 Οκτωβρίου 1985), του Βασιλείου, ήταν Έλληνας γιατρός και πολιτικός. Υπηρέτησε ως βουλευτής Ιωαννίνων από το 1958 ως το 1964.
Ντανίλο Μεδίνα

Ο Ντανίλο Μεδίνα ("Danilo Medina Sánchez", 10 Νοεμβρίου 1951-) είναι πολιτικός από τη Δομινικανή Δημοκρατία, ο οποίος υπηρέτησε ως πρόεδρος της χώρας από τις 16 Μαΐου 2012 ως τις 16 Αυγούστου 2020. Εξελέγη για πρώτη φορά στις εκλογές του 2012 και επανεξελέγη για μία δεύτερη θητεία στις γενικές εκλογές του 2016 από τον πρώτο γύρο με ποσοστό 61% των ψήφων.
Philip Morris International

Η Philip Morris International Inc. (PMI) είναι αμερικανική καπνοβιομηχανία με προϊόντα που πωλούνται σε περισσότερες από 200 χώρες και μερίδιο 15,6% της διεθνούς αγοράς τσιγάρων εκτός των Ηνωμένων Πολιτειών. Το καλύτερο και πιο αναγνωρισμένο προϊόν πώλησης της εταιρείας είναι η Marlboro.

Μέχρι την απόσχιση (spin-off) του Μαρτίου του 2008, η Philip Morris International αποτελούσε εταιρεία του ομίλου Altria. Η Altria εξήγησε την απόσχιση, υποστηρίζοντας ότι η ΡΜΙ θα έχει περισσότερη "ελευθερία" έξω από τους περιορισμούς της εταιρικής ιδιοκτησίας των ΗΠΑ, από την άποψη των πιθανών διαφορών και των νομοθετικών περιορισμών "στη συνέχιση της αύξησης των πωλήσεων στις αναδυόμενες αγορές", ενώ η Altria εστιάζει στις Ηνωμένες Πολιτείες. Οι μέτοχοι της Altria έδωσαν μετοχές στην PMI, η οποία είναι εισηγμένη στο Χρηματιστήριο του Λονδίνου και σε άλλες αγορές.

Η επιχειρησιακή έδρα της εταιρείας είναι στη Λωζάννη της Ελβετίας, αν και τα κεντρικά γραφεία παραμένουν στη Νέα Υόρκη. Δε λειτουργούν στις Ηνωμένες Πολιτείες, καθώς οι μάρκες της Philip Morris εκεί εξακολουθούν να ανήκουν στον πρώην ιδιοκτήτη της PMI, την Altria.

Επειδή ο καπνός, το κύριο συστατικό των τσιγάρων, είναι η μεγαλύτερη αιτία αποτρέψιμων θανάτων σε παγκόσμιο επίπεδο και είναι εθιστικός, οι δραστηριότητες της εταιρείας (και των ανταγωνιστών της) είναι εξαιρετικά αμφιλεγόμενες και γίνονται όλο και περισσότερο αντικείμενα δικαστικών διαφορών και περιοριστικών νομοθεσιών από ενδιαφερόμενες κυβερνήσεις σχετικά με τις επιπτώσεις των προϊόντων της στην υγεία.
Ανόρθωσις Πετόσφαιρα

Η Ανόρθωσις Πετόσφαιρα είναι κυπριακό, γυναικείο, πετοσφαιρικό σωματείο. Ανήκει στο σωματείο της Ανόρθωσης Αμμοχώστου. Έδρα της ομάδας είναι το Θεμιστόκλειο Αθλητικό Κέντρο στη Λεμεσό.
Αλιμούς

Ο Αλιμούς (αρχαία ελληνικά: Ἁλιμοῦς), σήμερα γνωστός ως "Άλιμος", ήταν αρχαίος οικισμός-πόλη και δήμος της Λεοντίδας, περιοχής της Αρχαίας Αττικής και φυλής της Αρχαίας Αθήνας.
SABMiller

Η SABMiller plc είναι πολυεθνική ποτοποιία που εδρεύει στο Λονδίνο της Αγγλίας. Είναι η δεύτερη μεγαλύτερη ζυθοποιία στον κόσμο με βάση τα έσοδα (μετά την Anheuser-Busch InBev) και είναι επίσης σημαντική εμφιαλώτρια της Coca-Cola. Οι μάρκες της περιλαμβάνουν τις Fosters, Miller και Pilsner Urquell. Έχει επιχειρήσεις σε 80 χώρες σε όλο τον κόσμο και το 2009 πωλήθηκαν περίπου 21 δισεκατομμύρια λίτρα ποτών.

Η προέλευση της SABMiller χρονολογείται από την ίδρυση της South African Breweries το 1895, για να εξυπηρετήσει μια αναπτυσσόμενη αγορά ανθρακωρύχων και ερευνητών μέσα και γύρω από το Γιοχάνεσμπουργκ. Δύο χρόνια αργότερα, έγινε η πρώτη βιομηχανική εταιρεία στη λίστα του Χρηματιστηρίου του Γιοχάνεσμπουργκ. Από τις αρχές της δεκαετίας του 1990 και μετά, η εταιρεία ολοένα και επεκτείνεται διεθνώς, κάνοντας αρκετές εξαγορές και στις δύο αναδυόμενες και ανεπτυγμένες αγορές. Το 1999, διαμόρφωσε μια νέα εταιρεία χαρτοφυλακίου με έδρα το Ηνωμένο Βασίλειο, την SAB plc, και μετακόμισε την πρωτογενή εισαγωγή της στο Λονδίνο. Το Μάιο του 2002, η SAB plc απέκτησε τη Miller Brewing, σχηματίζοντας την SABMiller plc.

Η SABMiller είχε πρωτογενή εισαγωγή στο Χρηματιστήριο Αξιών του Λονδίνου και ήταν συστατικό του δείκτη FTSE 100. Ωστόσο, τον Οκτώβριο του 2015, η Anheuser-Busch InBev ανακοίνωσε τα σχέδιά της για την απόκτηση της SABMiller έναντι 69 δισεκατομμυρίων στερλίνων (104.000 εκατομμύρια δολάρια). Η εξαγορά, η οποία θα υποβαθμίσει την επωνυμία SABMiller, εγκρίθηκε από τους μετόχους των δύο εταιρειών στις 28 Σεπτεμβρίου του 2016.
Παιδικός Διαγωνισμός Τραγουδιού Eurovision 2017

Ο Παιδικός Διαγωνισμός Τραγουδιού Eurovision 2017 ήταν ο 15ος ετήσιος Παιδικός Διαγωνισμός Τραγουδιού Eurovision Διεξήχθει στις 26 Νοεμβρίου 2017, στο Olympic Palace, στην Τιφλίδα της Γεωργίας. Αυτή ήταν η πέμπτη φορά που ο διαγωνισμός θα φιλοξενείται από την προηγούμενη νικήτρια χώρα. Το επίσημο λογότυπο και το σλόγκαν "Shine Bright" ("Λάμψε Δυνατά") παρουσιάστηκαν τον Μάιο του 2017 στον Διαγωνισμό Τραγουδιού Eurovision 2017 στο Κίεβο σε συνέντευξη τύπου.

Δεκαέξι χώρες συμμετείχαν στον φετινό διαγωνισμό, με την Πορτογαλία να επιστρέφει για πρώτη φορά από το 2007. Ωστόσο, η Βουλγαρία και το Ισραήλ αποχώρησαν. Ο νικητής του διαγωνισμού ήταν η Πωλίνα Μπογκούσεβιτς, η οποία εκπροσώπησε τη Ρωσία με το τραγούδι "Wings", σηματοδοτώντας τη δεύτερη φορά που η Ρωσία κέρδισε τον Παιδικό Διαγωνισμό Τραγουδιού Eurovision (μετά το 2006 αντίστοιχα). Η Γεωργία και η Αυστραλία τερμάτισαν στη δεύτερη και στην τρίτη θέση, αντίστοιχα.
Warcraft

Το Warcraft είναι franchise βιντεοπαιχνιδιών, μυθιστορημάτων και άλλων μέσων, της αμερικανικής εταιρείας Blizzard Entertainment. Η σειρά συμπεριλαμβάνει τα εξής πέντε παιχνίδια: "", "Warcraft II: Tides of Darkness", "Warcraft III: Reign of Chaos", "World of Warcraft" και "". Τα τρία πρώτα βιντεοπαιχνίδια είναι Real-time strategy, στα οποία ο παίχτης μάχεται τον υπολογιστή. Το τέταρτο και πιο δημοφιλές της σειράς είναι MMORPG και ο παίχτης μάχεται πραγματικούς αντιπάλους. Τέλος, και πιο πρόσφατο της σειράς είναι το "Hearthstone", στο οποίο ο παίχτης αντιμετωπίζει άλλους παίχτες με ψηφιακές κάρτες.

Εκ των παραπάνω βιντεοπαιχνιδιών, το "Warcraft: Orcs & Humans" δεν συνοδεύτηκε με expansion, σε αντίθεση με το "Warcraft II", για το οποίο βγήκε το "Warcraft II: Beyond the Dark Portal", αλλά και το "Warcraft III", για το οποίο βγήκε "Warcraft III: The Frozen Throne". Πολλά expansions κυκλοφόρησαν για το "World of Warcraft", με σειρά κυκλοφορίας: "The Burning Crusade", "Wrath of the Lich King", "Cataclysm", "Mists of Panadaria", "Warlords of Draenor" και "Legion".
Όλα τα βιντεοπαιχνίδια της σειράς τοποθετούνται και εκτυλίσσονται στον φανταστικό κόσμο Azeroth, στον οποίον αρχικά ζουν οι Άνθρωποι, ενώ μεγάλοι πόλεμοι ξεκινούν όταν μία ορδή από Ορκ, έρχονται εκεί μέσω μίας μαύρης πύλης. Τα Ορκ ήρθαν από έναν άλλον πλανήτη, ονόματι Draenor, ο οποίος όμως έπαψε να είναι κατοικήσιμος, αφού κυριεύθηκε από δαιμονική μαγεία καταστράφηκε. Αυτά τα συμβάντα λαμβάνουν χώρα στο "Warcraft II". Αργότερα, και μαζί με τα expansions, κι άλλα μέρη εμφανίστηκαν στον κόσμο Azeroth, και μαζί τους σημαντικές φυλές όπως τα Night Elves και τα Tauren. Μεταξύ άλλων, ο κόσμος αυτός περιλαμβάνει, παραδοσιακές φιγούρες του κόσμου της μυθοπλασίας, όπως ξωτικά, νάνους, γκνομ, ορκ και τρολ.

Από τη σειρά αυτή δημιουργήθηκαν αρκετά βιβλία και άλλα μέσα, τα οποία καλύπτουν μέρη της ιστορίας που ακολουθεί το βιντεοπαιχνίδι, καθώς και χρονολογίες και πρόσωπα. Επίσης, κυκλοφορούν και game cards, οι οποίες προσφέρουν στους κατόχους τους, περιορισμένη πρόσβαση στο "World of Warcraft". Εκτός από τα βιβλία, έχουν κυκλοφορήσει και κόμικς, καλύπτοντας κι άλλο μέρη της ιστορίας. Επίσης, είχε κυκλοφορήσει και ένα βραχύβιο διαδικτυακό περιοδικό, όπως μετά από πέντε τεύχη έπαψε να κυκλοφορεί. Το 2016, κυκλοφόρησε και κινηματογραφική ταινία, με τον τίτλο "", η οποία εξιστορεί τα πρώτα γεγονότα της ιστορίας της σειράς.
Λίμπερμαν Αγκάμεζ

Ο Λίμπερμαν Αγκάμεζ ("Liberman Agámez", γεννημένος στις 15 Φεβρουαρίου 1985) είναι διεθνής πετοσφαιριστής με καταγωγή από την Κολομβία.
Πεντέλεια

Η Πεντέλεια, γνωστότερη και ως "Ντουρντουβάνα" (σλάβικο τοπωνύμιο που σημαίνει τριανταφυλλιά), είναι βουνό της Πελοποννήσου που βρίσκεται στα σύνορα των Νομών Αχαΐας και Κορινθίας. Πρόκειται για την νοτιότερη απόληξη του Χελμού (Αροάνια Όρη), που η ψηλότερη κορυφή της έχει υψόμετρο τα 2.109 μέτρα. 

Το μεγαλύτερο μέρος του βουνού καλύπτεται από κωνοφόρα, ενώ στους πρόποδες του αναπτύσσονται κυρίως φυλλοβόλα, όπως πλατάνια, ιτιές και λεύκες.

Στις νοτιοδυτικές υπώρειες του βουνού, κοντά στο χωριό Λυκουρία του Δήμου Καλαβρύτων, στην τοποθεσία "Ράχη Πύργου" ή "Κεφαλόβρυσο" πηγάζει ο Ποταμός Λάδωνας.
Κύπελλο Γ΄ κατηγορίας και Επίλεκτης κατηγορίας ΣΤΟΚ 2016-17

Το Κύπελλο Γ΄ κατηγορίας και Επίλεκτης κατηγορίας ΣΤΟΚ 2016-17 ήταν η 9η έκδοση του Κυπέλλου Γ΄ κατηγορίας και Επίλεκτης κατηγορίας ΣΤΟΚ. Το κύπελλο κατέκτησε ο Ποδοσφαιρικός Όμιλος Ξυλοτύμβου 2006 για πρώτη φορά στην ιστορία του.
Achmea

Η Achmea είναι μία από τις μεγαλύτερες παρόχους χρηματοπιστωτικών υπηρεσιών στην Ολλανδία. Αποτελεί τη μεγαλύτερη ασφαλιστική εταιρεία στην Ολλανδία, με βάση τα έσοδα ασφαλίστρων. Η Achmea είναι η μητρική εταιρεία για μία σειρά από ολλανδικές ασφαλιστικές μάρκες, όπως Centraal Beheer Achmea, Interpolis, FBTO, Zilveren Kruis και Avero Achmea.

Η Achmea B.V. προέκυψε από τη συγχώνευση της Achmea Holding N.V. με την Eureko B.V. στις 19 Νοεμβρίου του 2011. Η εταιρεία δεν έχει εισηγμένες μετοχές στο χρηματιστήριο και έχει ένα συνεταιριστικό προφίλ. Σχεδόν τα δύο τρίτα των μετοχών της Achmea (65,3%) ανήκουν στην Vereniging Achmea, μια ένωση πελατών της Achmea και μια πλατφόρμα για τη συλλογή πελατών μελών. Η Rabobank κατέχει το 29.2% των μετοχών.

Η Achmea πέρα από την Ολλανδία δραστηριοποιείται σε επτά ευρωπαϊκές χώρες, την Ιρλανδία, την Ελλάδα, την Τουρκία, τη Σλοβακία, τη Ρωσία, τη Ρουμανία και τη Βουλγαρία. Η κύρια δραστηριότητα της Achmea και στο εξωτερικό, είναι η ασφάλιση. Απασχολεί περίπου 16.500 άτομα, εκ των οποίων 14.000 στην Ολλανδία.
Πορτρέτο του Δρ. Γκασέ

Το Πορτρέτο του Δρ. Γκασέ, είναι ένας από τους πιο σεβαστούς πίνακες ζωγραφικής του Ολλανδού καλλιτέχνη Βίνσεντ βαν Γκογκ. Απεικονίζει τον Δρ Πωλ Γκασέ ο οποίος ανέλαβε τη φροντίδα του Βαν Γκογκ κατά τους τελευταίους μήνες της ζωής του. Υπάρχουν δύο αυθεντικές εκδοχές του πορτρέτου και οι δύο ζωγραφισμένες τον Ιούνιο του 1890 στην Οβέρ σουρ Ουάζ. Και οι δύο δείχνουν τον Γκασέ να κάθεται σε τραπέζι και να γέρνει το κεφάλι του στο δεξί του χέρι, αλλά διαφοροποιούνται στο χρώμα και το στυλ. Το 1990, η πρώτη εκδοχή απέφερε την τιμή ρεκόρ των 82.500.000 $ ($ 75 εκατομμύρια, συν προμήθεια 10 τοις εκατό του αγοραστή), όταν πουλήθηκε σε δημοπρασία στη Νέα Υόρκη.
Windows NT 4.0

Τα Windows NT 4.0 είναι ένα προληπτικό πολλαπλών εργασιών γραφικό λειτουργικό σύστημα 32-bit που δημιουργήθηκε από τη Microsoft και κυκλοφόρησε στις 31 Ιουλίου 1996. Σχεδιάστηκε για υπολογιστές uniprocessor ή συμμετρικής πολυεπεξεργασίας και είναι μέρος της σειράς λειτουργικών συστημάτων με όνομα Windows NT. Το γραφικό περιβάλλον του είναι παρόμοιο με αυτό των Windows 95. Είναι διαθέσιμα σε εκδόσεις Workstation και Server.

Τα Windows NT 4.0 είναι ο διάδοχος των Windows NT 3.51 και παρουσίασε το γραφικό περιβάλλον των Windows 95 για πρώτη φορά στην σειρά Windows NT καθώς και πολλές εφαρμογές που παρουσιάστηκαν στα Windows 95. Τα Windows NT 4.0 ήταν γνωστά ως Shell Update Release (SUR).

Τα Windows NT 4.0 είναι η τελευταία μεγάλη κυκλοφορία των Microsoft Windows που υποστηρίζει τα Alpha, MIPS or PowerPC. Χρησιμοποιόταν για πολλά χρόνια, παρόλο που η Microsoft προσπάθησε να πείσει πελάτες να αναβαθμίσουν στα Windows 2000 και νεότερες εκδόσεις. Ήταν επίσης η τελευταία έκδοση των Windows NT με το όνομα "Windows NT", αν και τα Windows 2000 χρησιμοποιούσε την ονομασία "Built on NT Technology".
Eureko

Η Eureko ήταν μεγάλη ευρωπαϊκή ασφαλιστική εταιρεία με έδρα την Ολλανδία. Η εταιρεία ιδρύθηκε το 1992 και δραστηριοποιούνταν στην Ολλανδία, την Ιρλανδία, την Ελλάδα, την Τουρκία, τη Σλοβακία, τη Ρωσία, τη Ρουμανία και τη Βουλγαρία. Η εταιρεία μεγάλωσε σημαντικά το 2005, όταν η Rabobank συγχώνευσε την ασφαλιστική της εταιρεία, Interpolis, στην Eureko με αντάλλαγμα ένα ποσοστό 37% στην εταιρεία. Το 2011 η Eureko B.V. συγχωνεύθηκε με την ολλανδική εταιρεία Achmea Holding N.V. για να σχηματίσουν την Achmea B.V..
AXA

Η AXA είναι γαλλική πολυεθνική ασφαλιστική εταιρεία που εδρεύει στο 8ο διαμέρισμα του Παρισιού. Δραστηριοποιείται στην παγκόσμια ασφαλιστική, τη διαχείριση επενδύσεων και άλλες χρηματοοικονομικές υπηρεσίες. Ο Όμιλος AXA δραστηριοποιείται κυρίως στη Δυτική Ευρώπη, τη Βόρεια Αμερική, την περιοχή Ασίας-Ειρηνικού και τη Μέση Ανατολή, με παρουσία και στην Αφρική. H AXA είναι ένας όμιλος ετερογενών δραστηριοτήτων με ανεξάρτηση διεύθυνση επιχειρήσεων, που λειτουργούν σύμφωνα με τους νόμους και τους κανονισμούς πολλών διαφορετικών χωρών. Η εταιρεία αποτελεί συστατικό του χρηματιστηριακού δείκτη Euro Stoxx 50.

Σύμφωνα με ένα έγγραφο του 2011 από τη Vitali et al., η AXA ήταν η δεύτερη πιο ισχυρή διεθνική επιχείρηση από άποψη ιδιοκτησίας, εταιρικού ελέγχου της παγκόσμιας χρηματοπιστωτικής σταθερότητας και ανταγωνισμού στην αγορά με την Barclays και τη State Street Corporation, στην 1η και 3η θέση, αντίστοιχα.
Γουίλιαμ Μάρλιν

Ο Γουίλιαμ Μάρλιν (William Marlin, γεννηθείς στις 21 Οκτωβρίου 1950) είναι πολιτικός από τον Άγιο Μαρτίνο και πρωθυπουργός από το 2015 ως τις 24 Νοεμβρίου 2017.
Διαστημικό Κέντρο Τζόνσον

thumb|right|285px|Αεροφωτογραφία του Διαστημικού Κέντρου Τζόνσον το 1989
Το Διαστημικό Κέντρο Τζόνσον ("Lyndon B. Johnson Space Center, JSC") είναι το κέντρο επανδρωμένων διαστημικών σκαφών και αποστολών της NASA, όπου λαβαίνουν χώρα η εκπαίδευση των αστροναυτών της, οι σχετικές έρευνες και ο έλεγχος των επανδρωμένων διαστημικών πτήσεων. Βρίσκεται στο Χιούστον του Τέξας και πήρε το σημερινό όνομά του προς τιμή του πρώην Προέδρου των ΗΠΑ Λίντον Τζόνσον, ο οποίος καταγόταν από το Τέξας.

Αποτελείται από ένα συγκρότημα εκατό κτηρίων που απλώνεται σε μια έκταση 6,6 χιλιάδων στρεμμάτων στην περιοχή Κλήαρ Λέικ. Το Κέντρο είναι η έδρα του «Σώματος Αστροναυτών της NASA» (NASA astronaut corps) και είναι υπεύθυνο για την εκπαίδευση αστροναυτών, τόσο από τις ΗΠΑ όσο και από άλλα κράτη, που πετούν με αμερικανικά διαστημόπλοια. Ευρύτερα γνωστό έχει γίνει από τη λειτουργία του Κέντρου Ελέγχου των διαστημικών αποστολών, από το Πρόγραμμα Τζέμινι μέχρι τις πτήσεις των διαστημικών λεωφορείων. Από το πρόγραμμα «Απόλλων» προέρχεται η περίφημη φράση προς το Κέντρο: «Houston, we have a problem» («Χιούστον, έχουμε ένα πρόβλημα»).

Το Κέντρο άρχισε να κατασκευάζεται το 1962 σε έκταση που δωρήθηκε από πετρελαϊκή εταιρεία δια του Πανεπιστημίου «Ράις», και εγκαινιάσθηκε επισήμως τον Σεπτέμβριο του 1963. Σήμερα αποτελεί ένα από τα δέκα κέντρα της NASA.
American International Group

Η American International Group, Inc. (AIG) είναι αμερικανική πολυεθνική ασφαλιστική εταιρεία με περισσότερους από 88 εκατομμύρια πελάτες σε 130 χώρες. Η εταιρεία AIG απασχολεί πάνω από 64.000 ανθρώπους σε 90 χώρες. Η εταιρεία δραστηριοποιείται μέσω τριών επιχειρήσεων: AIG Property Casualty, AIG Life and Retirement και United Guaranty Corporation (UGC). Η AIG Property Casualty παρέχει ασφαλιστικά προϊόντα για εμπορικούς, θεσμικούς και ιδιώτες πελάτες. Η AIG Life and Retirement παρέχει ασφάλειες ζωής και υπηρεσίες συνταξιοδότησης στις Ηνωμένες Πολιτείες. Η UGC επικεντρώνεται στην υποθηκευμένη ασφαλιστική εγγύηση και την ασφάλιση ενυπόθηκων δανείων. Η AIG επικεντρώνεται επίσης στις παγκόσμιες δραστηριότητες κεφαλαιαγορών, στις άμεσες επενδύσεις και στα διατηθέντα δικαιώματα.

Η AIG ήταν κεντρικός παίκτης στην οικονομική κρίση του 2008. Διασώθηκε από την ομοσπονδιακή κυβέρνηση για 180 δισεκατομμύρια δολάρια και η κυβέρνηση πήρε τον έλεγχο. Η Εξεταστική Επιτροπή Χρηματοπιστωτικής Κρίσης (FCIC) της κυβέρνησης των ΗΠΑ κατέληξε στο συμπέρασμα ότι η AIG απέτυχε κυρίως γιατί πούλησε τεράστια ποσά ασφαλειών χωρίς αντιστάθμιση των επενδύσεών της. Οι τεράστιες πωλήσεις συμβάσεων ανταλλαγής κινδύνου αθέτησης έγιναν χωρίς να υπάρξη αρχικά εξασφάλιση, θέτοντας κατά μέρος αποθεματικά κεφάλαια, ή αντισταθμίζοντας την έκθεσή της. Μια βαθιά αδυναμία στην εταιρική διακυβέρνηση, ιδιαίτερα στις πρακτικές διαχείρισης κινδύνου.

Η εταιρική έδρα της AIG βρίσκεται στη Νέα Υόρκη, η έδρα της Ευρώπης, της Μέσης Ανατολής και της Αφρικής (EMEA) βρίσκεται στο Λονδίνο και η έδρα της Ασίας βρίσκεται στο Χονγκ Κονγκ. Η εταιρεία εξυπηρετεί το 98% των εταιρειών του Fortune 500, το 96% των Fortune 1000 και το 90% του Fortune Global 500, ενώ ασφαλίζει το 40% του Forbes 400 Richest Americans. Η AIG κατετάγη 40η μεγαλύτερη εταιρεία στο 2014 στη λίστα Fortune 500. Σύμφωνα με το Forbes Global κατάλογο 2014 2000, η ​​AIG είναι η 42η μεγαλύτερη εισηγμένη εταιρεία στον κόσμο. Στις 31 Ματρίου του 2015, η AIG είχε κεφαλαιοποίηση της τάξεως των 75.040.000.000 δωλαρίων.
Αριά

μικρογραφία|Αριά ("Quercus ilex")
Η αριά (επιστ. ονομ.: Quercus ilex) ανήκει στην οικογένεια Fagaceae (Φηγοειδή), και στο γένος ("Quercus") όπου ανήκουν οι γνωστές μας βελανιδιές. Κατανέμεται σχεδόν σ’ όλη τη Μεσόγειο, καθώς και στη Δ. Γαλλία. Ειδικότερα, στην Ανατολική λεκάνη της Μεσογείου, τα αρχέγονα δάση αριάς έχουν υποστεί σημαντικότατη υποβάθμιση από την ανθρώπινη παρουσία (υλοτομίες, εκχερσώσεις, πυρκαγιές κλπ), με αποτέλεσμα σήμερα να υπάρχουν μόνο υπολειμματικές τους μορφές. Η αριά είναι αειθαλές δέντρο, που ανθίζει Απρίλιο-Μάιο και τα βελανίδια ωριμάζουν το φθινόπωρο. Το ξύλο της αποτελεί ιδανικό καυσόξυλο και χρησιμοποιείται ευρέως για την παραγωγή κάρβουνου.
Αλφόνς Πενώ

Ο Αλφόνς Πενώ (, 31 Μαΐου 1850 – 22 Οκτωβρίου 1880), ήταν Γάλλος πρωτοπόρος του σχεδιασμού και της μηχανικής των αεροσκαφών του 19ου αιώνα. Ήταν ο πρώτος που χρησιμοποίησε συνεστραμμένο καουτσούκ για να τροφοδοτήσει το μοντέλο αεροσκάφος του, και το μοντέλο αεροπλάνο του του 1871, το οποίο έλαβε το όνομα "Planophore". Αυτό ήταν το πρώτο πραγματικά επιτυχημένο αυτόματα σταθερό ιπτάμενο μοντέλο. Επιχείρησε να σχεδιάσει ένα πλήρους μεγέθους αεροσκάφος, με πολλά προηγμένα χαρακτηριστικά, αλλά δεν κατάφερε να προσελκύσει υποστηρικτές στο έργο του, αυτοκτονώντας τελικά το 1880 σε ηλικία 30 ετών. 
thumb|Από πάνω προς τα κάτω: 1870 ελικόπτερο
1871 "Planophore"
1873 ορνιθόπτερο
Βάλτερ Χερμάν

Ο Βάλτερ Χερμάν Χάινριχ (ισπανικά: "Walter Herrmann Heinrich", γεννημένος στις 26 Ιουνίου 1979) είναι Αργεντινός επαγγελματίας καλαθοσφαιριστής. Υπήρξε βασικός παίκτης της Εθνικής Ομάδας ανδρών της Αργεντινής που κέρδισε το χρυσό μετάλλιο στους Ολυμπιακούς Αγώνες της Αθήνας το 2004. Αργότερα, αγωνίσθηκε για τρία χρόνια στο NBA.
Κωνσταντίνος Ισαακίδης

Ο Κωνσταντίνος Α. Ισαακίδης (1880-1959) ήταν Έλληνας βιολόγος, καθηγητής στην Ανωτάτη Γεωπονική Σχολή (το σημερινό Γεωπονικό Πανεπιστήμιο Αθηνών) και ακαδημαϊκός.

Ο Ισαακίδης διετέλεσε καθηγητής της δασικής ζωολογίας και εντομολογίας στην Ανωτάτη Δασολογική Σχολή Αθηνών και στη συνέχεια τακτικός καθηγητής της αντίστοιχης έδρας στην Ανωτάτη Γεωπονική Σχολή. Υπήρξε ο πρώτος ιστορικά διευθυντής του Μπενάκειου Φυτοπαθολογικού Ινστιτούτου, το οποίο διεύθυνε από το 1931 μέχρι το 1948. Εκλέχθηκε τακτικό μέλος της Ακαδημίας Αθηνών το 1949. Ο Κωνσταντίνος Ισαακίδης συνέγραψε, μεταξύ άλλων, τα παρακάτω έργα:

* "Γεωργική ζωολογία"
* "Γεωργική εντομολογία"
* "Ο άνθρωπος και τα έντομα"
* "Έκθεσις επί της καταπολεμήσεως του δάκου της ελαίας"
Unholy Confessions

To Unholy Confessions είναι ένα τραγούδι του αμερικανικού συγκροτήματος Avenged Sevenfold, το οποίο συμπεριλήφθηκε στον δεύτερο δίσκο τους "Waking the Fallen", του 2003. Την ίδια χρονιά κυκλοφόρησε και ως single, το οποίο ήταν το πρώτο τραγούδι του σχήματος που έλαβε δημοσιότητα εξ αιτίας των πολλών προβολών του στο MTV2's Headbangers Ball. Πρόκειται για ένα από τα γνωστότερα τραγούδια του σχήματος. Και είναι ένα από τα πιο πολυερμηνευμένα τραγούδια του σε ζωντανές εμφανίσεις τους.
Ζοζέφ Μαρί Ζακάρ

Ο Ζοζέφ Μαρί Ζακάρ (γαλλικά: "Joseph Marie Jacquard", 7 Ιουλίου 1752 - 7 Αυγούστου 1834), πραγματικό όνομα Ζοζέφ Μαρί Σαρλ, ήταν Γάλλος υφαντής και έμπορος. Είναι ιδιαίτερα γνωστός για τον προγραμματιζόμενο αργαλειό που εφηύρε (Αργαλειός του Ζακάρ), το 1804, ο οποίος με τη σειρά του έπαιξε σημαντικό ρόλο σε άλλες προγραμματιζόμενες μηχανές, όπως μία πρώιμη μορφή του ψηφιακού μεταγλωττιστή, που χρησιμοποιήθηκε από την IBM, ώστε να ξεκινήσει τον σχεδιασμό του σημερινού υπολογιστή.
Ισπανική Μαρκιωνία

δεξιά|μικρογραφία|Η Ισπανική Μαρκιωνία και οι γύρω περιοχές.
Η Ισπανική Μαρκιωνία (Ισπανικά: "Marca Hispánica", Καταλανικά: "Marca Hispànica", Αραγωνικά και Οξιτανικά: "Marca Hispanica", Βασκικά: "Hispaniako Marka", Γαλλικά: "Marche Hispanique"), επίσης γνωστή ως Ισπανική Μαρκία ή Μαρκία της Βαρκελώνης, ήταν μια ουδέτερη ζώνη πέρα από την πρώην επαρχία της Σεπτιμανίας, που δημιουργήθηκε από τον Καρλομάγνο το 795 ως αμυντικός φραγμός μεταξύ των Ομεϋαδών Μαυριτανών της Αλ-Άνταλους και της Φραγκικής Καρολίγγειας Αυτοκρατορίας (το Δουκάτο της Γασκώνης, το Δουκάτο της Ακουιτανίας και η Καρολίγγεια Σεπτιμανία).

Με την ευρύτερη έννοια, ως "Ισπανική Μαρκιωνία" μερικές φορές αναφέρεται μια ομάδα από τους πρώτους Ιβηρικούς και δια-Πυρηναϊκούς αρχοντικούς τίτλους ή κόμητες υπό την διοίκηση της Φραγκοκρατίας. Κατά το πέρασμα των χρόνων οι τίτλοι συγχωνεύτηκαν ή απέκτησαν ανεξαρτησία από τη Φραγκική αυτοκρατορική διοίκηση.
Νιγκέλα Λόσον

εναλλ.=Η Νιγκέλα Λόσον τον Σεπτέμβριο του 2016|αριστερά|μικρογραφία|Η Ναϊτζέλλα Λώσον τον Σεπτέμβριο του 2016

Η Ναϊτζέλλα Λούση Λώσον (Nigella Lucy Lawson) (6 Ιανουαρίου 1960) είναι Αγγλίδα δημοσιογράφος, παρουσιάστρια, τηλεοπτική προσωπικότητα και συγγραφέας βιβλίων μαγειρικής. Είναι η κόρη του Νάιτζελ Λώσον, πρώην υπουργός Οικονομικών, και της Βανέσα Λώσον, της οποίας η οικογένεια ήταν ιδιοκτήτρια της επιχείρησης J. Lyons and Co.

Παρακολούθησε το σχολείο Godolphin and Latymer School στο Λονδίνο. Μετά την αποφοίτησή της από το Lady Margaret Hall του Πανεπιστημίου της Οξφόρδης, η Λώσον άρχισε να εργάζεται ως αναθεωρητής βιβλίων και κριτικός εστιατορίων. Αργότερα, το 1986, θα γίνει αναπληρωτής λογοτεχνικός συντάκτης στην εφημερίδα The Sunday Times. Στη συνέχεια ξεκίνησε μια καριέρα ως ανεξάρτητος δημοσιογράφος, γράφοντας για αρκετές εφημερίδες και περιοδικά. Το 1998 εκδόθηκε το πρώτο της βιβλίο μαγειρικής, με τίτλο "How To Eat", και πούλησε 300.000 αντίτυπα με αποτέλεσμα να γίνει best-seller. Το 2000, εκδόθηκε το δεύτερο βιβλίο της, με τίτλο "How to Be a Domestic Goddess", κερδίζοντας έτσι το Βρετανικό Βραβείο Βιβλίου για τον Συγγραφέα της Χρονίας.

Το 1999 φιλοξένησε τη δική της σειρά μαγειρικής, με τίτλο "Nigella Bites", στο Channel 4, συνοδευόμενη από ένα ακόμα best-seller βιβλίο μαγειρικής. Η Λώσον, με τη τηλεοπτική εκπομπή "Nigella Bites", κέρδισε το Guild of Food Writers Award. Το 2005 η πρωινή τηλεοπτική της εκπομπή, με τίτλο "Nigella", που φιλοξενούσε το κανάλι ITV, ήρθε αντιμέτωπη με αρνητική κριτική και ακυρώθηκε αφού σημείωσε χαμηλή βαθμολογία. Το 2006 φιλοξένησε την εκπομπή "Nigella Feasts", στο Food Network, στις Ηνωμένες Πολιτείες. Ακολούθησε η τριμερής σειρά, "Nigella's Christmas Kitchen", στο BBC Two, στο Ηνωμένο Βασίλειο, που οδήγησε, το 2007, στην ανάθεση της εκπομπής "Nigella Express" στο BBC Two. Η δικιά της σειρά μαγειρικών σκευών, "Living Kitchen", έχει αξία 7 εκατομμυρίων λιρών στερλίνας, και έχει πουλήσει περισσότερα από 3 εκατομμύρια βιβλία μαγειρικής παγκοσμίως μέχρι σήμερα.
Ελίζαμπεθ Μος

H Ελίζαμπεθ Μος ("Elisabeth Singleton Moss", 24 Ιουλίου 1982) είναι Αμερικανίδα ηθοποιός.
Χάρολντ Φάλτερμάγιερ

Ο Χάρολντ Φάλτερμάγιερ ("Harold Faltermeyer", γενν. ως "Hans Hugo Harold Faltermeier" στις 5 Οκτωβρίου 1952) είναι Γερμανός μουσικοσυνθέτης και παραγωγός δίσκων, γνωστότερος για τη μουσική που έγραψε για τον κινηματογράφο, ιδίως για τις ταινίες "Top Gun" (σε συνεργασία με τον Τζώρτζιο Μορόντερ) και "Ο Μπάτσος του Μπέβερλι Χιλς", για τη μουσική των οποίων τιμήθηκε με δύο Βραβεία Grammy.

Ως διοργανωτής και παραγωγός συναυλιών, ο Φάλτερμάγιερ έχει συνεργασθεί με αρκετές και αρκετούς σταρ της ποπ, όπως οι Ντόνα Σάμερ, Αμάντα Ληρ, Μπάρμπρα Στράιζαντ, Blondie, Λόρα Μπράνιγκαν, Τζένιφερ Ρας, Μπομπ Σίγκερ, Μπόνι Τάιλερ και Pet Shop Boys.
Moth into Flame

To Moth into Flame είναι τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον δέκατο δίσκο τους, "Hardwired... to Self-Destruct", το 2016. Την ίδια χρονιά το τραγούδι κυκλοφόρησε και ως single, το δεύτερο από τον συγκεκριμένο δίσκο. Το single κατάφερε και εισήλθε σε διάφορα charts, όπως τα αμερικανικά "Billboard" Mainstream Rock, φτάνοντας το νούμερο 5. Στις 26 Σεπτεμβρίου του 2006, παίχτηκε για πρώτη φορά live, εκτέλεση που ανέβηκε, αργότερα, στο επίσημο κανάλι της μπάντας, στο YouTube.

Το κομμάτι ήταν το επίσημο μουσικό θέμα του ELEAGUE, του αμερικανικού καναλιού TBS και για τις δύο σεζόν, καθώς και για το ELEAGUE Major 2017. Το κομμάτι ερμηνεύθηκε ζωντανά και στην 59 Τελετή των Grammy, στις 12 Φεβρουαρίου του 2017, στην οποία συμμετείχε και η Lady Gaga. Ο Τζέιμς Χέτφιλντ, δήλωσε πως έμπνευση για αυτό το κομμάτι ήταν η Amy Winehouse, αφότου πρώτα είδε την αμερικανική ταινία "Amy" (2015), βασισμένη στη ζωή της θανούσας καλλιτέχνιδας.
Cosmote History

Το Cosmote History είναι ελληνικό συνδρομητικό κανάλι της COSMOTE TV η οποία ανήκει στον ΟΤΕ. Ξεκίνησε στις 22 Ιανουαρίου 2016 ως "ΟΤΕ History". Το κανάλι εκπέμπει στην COSMOTE TV μέσω δορυφόρου και μέσω ευρυζωνικής σύνδεσης. Το κανάλι έχει ως κύρια προτεραιότητα τα ντοκιμαντέρ για την ιστορία, τον πολιτισμό, τους ανθρώπους και τη λαογραφία της Ελλάδας, ενώ κάνει επίσης αφιερώματα στη μυθολογία, τις τέχνες, τον πολιτισμό, τον πλανήτη μας, την επιστήμη, σε σημαντικά ανθρώπινα επιτεύγματα και σε διάφορες προσωπικότητες, γνωστές και άγνωστες.

Με 24ωρο πρόγραμμα, το κανάλι περιλαμβάνει, ντοκιμαντέρ πολλαπλού περιεχομένου από Ελληνικές εταιρείες παραγωγής αλλά και διεθνείς όπως από το BBC, το National Geographic, το Discovery Channel, την ΕΡΤ αλλά και δικές του παραγωγές.

Στις 11 Απριλίου 2019, ξεκίνησε να μεταδίδεται και στην Κύπρο από την συνδρομητική πλατφόρμα CytaVision, ως η πρώτη αποκλειστική συνεργασία μεταξύ της και της COSMOTE TV.
Μαρία Σορτέ

Η Μαρία Σορτέ ("María Harfuch Hidalgo", 11 Μαΐου 1955 -) είναι Μεξικανή ηθοποιός και τραγουδίστρια. 

Γεννήθηκε στην πόλη Καρμάγο της Τσιουάουα στο Μεξικό το 1955. Μετακόμισε στην Πόλη του Μεξικού για να σπουδάσει στην ιατρική. 

Υπήρξε σύζυγος του πολιτικού Χαβιέρ Γκαρσία Πανιάγουα, ο οποίος πέθανε το 1998 από καρδιακή προσβολή. Μαζί απέκτησαν δυο γιους, τον Ομάρ και τον Αδριάν. Είναι γιαγιά έξι εγγονιών.
Αντώνης Βουσβούνης

Ο Αντώνης Βουσβούνης (1918–1980) ήταν Έλληνας λογοτέχνης.
Γκλάππα της Βερνικίας

Ο Γκλάππα της Βερνικίας, βασιλιάς της Βερνικίας (559 - 560) ήταν ο δεύτερος βασιλιάς της Βερνικίας, διάδοχος του Ίδα της Βερνικίας του ιδρυτή του βασιλείου. Ελάχιστες πηγές υπάρχουν σχετικά με την βασιλεία του Γκλάππα αφού οι πληροφορίες είναι ανύπαρκτες την περίοδο που μεσολάβησε ανάμεσα στον Ίδα και στον εγγονό του Έθελφριθ της Βερνικίας. Ο Γκλάππα δεν αναφέρεται ανάμεσα στους γιους του Ίδα αλλά εμφανίζεται στους βασιλικούς καταλόγους ως διάδοχος του, κυβέρνησε μονάχα ένα έτος, τον διαδέχθηκε ο Άντα της Βερνικίας γιος του Ίδα.
Τάρταρης

Ο Τάρταρης είναι βουνό της Πελοποννήσου στο Νομό Αχαΐας, ευρισκόμενο στο σημείο περίπου όπου τέμνονται τα διοικητικά όρια των δημοτικών ενοτήτων Αροανίας, Κλειτορίας (Λευκασίου) και Παΐων του «καλλικρατικού» Δήμου Καλαβρύτων. Έχει υψόμετρο 1.425 μέτρα.

Πρόκειται για παραφυάδα του Ερύμανθου. Ο ορεινός όγκος του σχηματίζεται με επέκταση μετά τον αυχένα του Πριόλιθου και προς τα νότια της κορυφής Ζέμπη ή Ζέμπι. Περιμετρικά των πλαγιών του βρίσκονται τα χωριά: Δρυμός, Αροανία (Σοπωτό), Κλείτωρ, Άνω και Κάτω Χόβολη. Από τις τις ανατολικές πλαγιές του πηγάζει ο μικρός χείμαρρος Κλείτορας ενώ από τις δυτικές ο Αροάνιος ποταμός. 

Στην κορυφή του βρίσκεται το "Κάστρο του Τάρταρη ή Κάστρο του Σοπωτού", Φράγκικη οχύρωση του 13ου αιώνα, ελάχιστα απομεινάρια του οποίου σώζονται σήμερα.
Πράβιντ Τζάγκνοτ

Ο Πράβιντ Τζάγκνοτ ("Pravind Kumar Jugnauth", γεννήθηκε στη Λα Καβέρν στις 25 Δεκεμβρίου 1961) είναι πολιτικός από τον Μαυρίκιο και πρωθυπουργός και υπουργός Οικονομικών από τον Ιανουάριο του 2017. Είναι αρχηγός του Ριζοσπαστικού Σοσιαλιστικού Κινήματος (MSM), το οποίο διαθέτει την πλειοψηφία εδρών στην εθνοσυνέλευση από τον Δεκέμβριο του 2014.

Σπούδασε νομικά στο Πανεπιστήμιο του Μπάκιγχαμ και μετά έγινε μέλος του Λίνκολνς Ιν και δικηγόρος. Συνέχισε τις σπουδές του στη Γαλλία.

Κατά τα προηγούμενα χρόνια υπηρέτησε ως υπουργός Τεχνολογίας, Επικοινωνιών και Καινοτομίας, έπειτα από τη νίκη της συμμαχίας του LEPEP στις γενικές εκλογές του 2014 από τον Δεκέμβριο του 2014 ως τον Ιούλιο του 2015. Χρημάτισε υπουργός Γεωργίας από το 2000 ως το 2003, αναπληρωτής πρωθυπουργός και υπουργός Οικονομικών από το 2003 ως το 2005 και ξανά από το 2010 ως το 2011, οπότε παραιτήθηκε εν μέσω σκανδάλου με την εμπλοκή ενός υπουργού του MSM. Είναι επίσης βουλευτής. Αποχώρησε από την κυβέρνηση συνασπισμού και έγινε αρχηγός της αντιπολίτευσης τον Σεπτέμβριο του 2014 μέχρι τον διορισμό του ως υπουργού στην κυβέρνηση του πατέρα του.

Στις 30 Ιουνίου 2015 κρίθηκε ένοχος για "σύγκρουση συμφέροντος" με βάση του Άρθρο 13 της Πράξη του 2002 για την Καταπολέμηση της Διαφθοράς (PoCA). Ωστόσο, προσέφυγε στο Εφετείο και τελικά δικαιώθηκε.

Είναι μοναχογιός του Σερ Άνρουντ Τζάγκνοτ και της Σαρογίνι Μπάλα. Το 2000 εξελέγη βουλευτής στην εκλογική περιφέρεια No 9, Rose Belle και Vieux Grand Port.

Στις 23 Ιανουαρίου 2017 διορίστηκε από τον πατέρα του στην πρωθυπουργία της χώρας, μετά την παραίτηση του πρώτου.
Επανεξελέγη με μεγάλη πλειοψηφία στις βουλευτικές εκλογές του Νοεμβρίου του 2019.

Είναι παντρεμένος με 3 κόρες.
Άντα της Βερνικίας

Ο Άντα της Βερνικίας, ο τρίτος Αγγλοσάξονας βασιλιάς της Βερνικίας (560 - 568) ήταν γιος του Ίδα της Βερνικίας του ιδρυτή του βασιλείου της Βερνικίας και διάδοχος του Γκλάππα της Βερνικίας, τον διαδέχθηκε ένας από τους αδελφούς του ο Έθελρικ της Βερνικίας.
Ο Άντα ήταν πιθανότατα ο αρχηγός του στρατού της Βερνικίας στην μάχη του Κάερ Γκρέ στην οποία έπεσαν οι Βρετανοί βασιλείς Περεντάρ και Γκωργκί του Εβρώ αλλά υπάρχει μεγάλη σύγχυση ανάμεσα στις πηγές. Τα "Χρονικά του Καμπραί" αναφέρουν ότι η "μάχη του Κάερ Γκρέ" πραγματοποιήθηκε το 580 αλλά οι Ουαλικές Τριάδες τον εμφανίζουν σαν διάδοχο του Ίδα ο οποίος πέθανε το 559, πιθανότατα υπάρχει σύγχυση ανάμεσα στα ονόματα του Ίδα και του γιου του Άντα που μοιάζουν σε μεγάλο βαθμό. Η "Βρετανική Ιστορία" αναφέρει ότι ο Άντα βασίλευσε 8 χρόνια μετά τον πατέρα του, πιθανότατα ο Άντα που αναφέρουν οι πηγές σαν αρχηγός του στρατού ήταν ένας από τους διαδόχους του. Το πιθανότερο είναι ο Αέλα της Ντέιρα να ήταν ο αρχηγός του στρατού στην "μάχη του Κάερ Γκρέ", το Εβρώ διέκοψε την παρουσία του μετά την μάχη και προσαρτήθηκε στην Ντέιρα. Η συμμαχία που ακολούθησε στην συνέχεια μεταξύ των βόρειων βασιλείων της Βρετανίας εναντίον της Βερνικίας αποδεικνύει τελικά ότι το πεδίο της μάχης ήταν ήταν η Βερνικία. Δεν υπάρχουν πολλές πληροφορίες σχετικά με την περίοδο βασιλείας του Άντα όπως σε ολόκληρο το διάστημα ανάμεσα στον πατέρα του Ίδα και στον ανιψιό του Έθελφριθ της Βερνικίας.
Νήσοι Μπόλσιγιε Πέσνιε

Οι Νήσοι Μπόλσιγιε Πέσνιε (ρωσικά: Большие Пешные острова) είναι μια ομάδα δύο μικρών νησιών της Κασπίας Θάλασσας. Βρίσκεται 7 χλμ. από την ακτή, 15 χλμ νότια-νοτιοανατολικά του Πέσνοϊ.

Τα νησιά Μπόλσιγιε Πέσνιε απέχουν 2.5 χλμ. το ένα από το άλλο. Το βόρειο νησί έχει μήκος 2 χλμ. και μέγιστο πλάτος 0.7 χλμ. Το νότιο νησί με σχήμα μισοφέγγαρου έχει μήκος 3,2 χλμ. και πλάτος 400 μέτρωνκατά μέσο όρο.

Διοικητικά τα νησιά Μπόλσιγιε Πέσνιε ανήκουν στην Περιφέρεια Ατιράου του Καζακστάν.
Θεοδώριχος της Βερνικίας

Ο Θεοδώριχος της Βερνικίας, ο τέταρτος Αγγλοσάξονας βασιλιάς της Βερνικίας (572 - 579) ήταν ένας από τους γιους του Ίδα της Βερνικίας διάδοχος του μεγαλύτερου αδελφού του Έθελρικ της Βερνικίας. Δεν είναι γνωστά πολλά γεγονότα σχετικά με την ζωή του Θεοδώριχου καθώς αναφέρεται ότι ο Ούριεν, βασιλιάς της Ρέγκεντ υπέταξε τον Θεοδώριχο και τους γιους του ύστερα από τριήμερη πολιορκία στο νησί του Λίντισφαρν. Ο Θεοδώριχος ταυτίζεται με έναν Άγγλο κυβερνήτη στην Ουαλία τον Φλάμντγουιν o οποίος σύμφωνα με ένα επικό Ουαλικό μεσαιωνικό ποίημα από το βιβλίο του ποιητή Ταλιέσιν (534 - 599) σκοτώθηκε σε μάχη από τον γιο τον γιο του Ούριεν Όουειν-μαμπ-Ούριεν μετά από άρνηση του Όουειν να του παραδώσει ομήρους. Τα χρόνια της βασιλείας του Θεοδώριχου στην Βερνικία αμφισβητούνται όπως ολόκληρη η περίοδος που μεσολάβησε ανάμεσα στην βασιλεία του πατέρα του και του ανιψιού του Έθελφριθ της Βερνικίας.
Διάδοχος του Θεοδώριχου ήταν ο Φρίθουβαλντ της Βερνικίας.
Blizzard Beasts

Το "Blizzard Beasts" είναι το τέταρτο στούντιο άλμπουμ της νορβηγικής black metal μπάντας Immortal. Κυκλοφόρησε στις 20 Μαρτίου 1997 μέσω της Osmose Productions. Είναι το τελευταίο άλμπουμ Immortal που διαθέτει το ιδρυτικό μέλος Demonaz Doom Occulta στην κιθάρα και το πρώτο που διαθέτει το Horgh στα τύμπανα. Ο Demonaz διαγνώστηκε αργότερα με οξεία τενοντίτιδα που τον εμπόδισε να παίζει κιθάρα με την απαιτούμενη ταχύτητα για τη μουσική του Immortal. [1] Στυλιστικά, τα Blizzard Beasts έχουν κυρίως τραγούδια μήκους μικρότερου των τριών λεπτών, σε αντίθεση με τα συνηθισμένα μεγαλύτερα μήκη τραγουδιών του Immortal.
Μηνάς Αλ. Αλεξιάδης

Ο Μηνάς Αλ. Αλεξιάδης (Μενετές Καρπάθου, 1948) είναι Έλληνας πανεπιστημιακός και συγγραφέας. Είναι Ομότιμος Καθηγητής Λαογραφίας στο Τμήμα Φιλολογίας της Φιλοσοφικής Σχολής του Εθνικού και Καποδιστριακού Πανεπιστημίου Αθηνών, Επίτιμο Μέλος (Καθηγητής) του Τμήματος Κλασικής Φιλολογίας και Νεοελληνικών Σπουδών του Πανεπιστημίου Βουκουρεστίου και επίτιμος διδάκτωρ της Σχολής Κλασικών και Ανθρωπιστικών Σπουδών του Δημοκριτείου Πανεπιστημίου Θράκης. Είναι, επίσης, Άρχων Υπομνηματογράφος της Μεγάλης του Χριστού Εκκλησίας του Οικουμενικού Πατριαρχείου και Άρχων Χαρτουλάριος του Πατριαρχείου Αλεξανδρείας και Πάσης Αφρικής.

Γεννήθηκε στις Μενετές Καρπάθου το 1948, σπούδασε στη Φιλοσοφική Σχολή του Πανεπιστημίου Ιωαννίνων και έκανε συμπληρωματικές σπουδές στο Πανεπιστήμιο του Λονδίνου. Το 1982 αναγορεύτηκε αριστοβάθμιος διδάκτωρ Λαογραφίας στο Τμήμα Ιστορίας και Αρχαιολογίας του Πανεπιστημίου Ιωαννίνων, με θέμα διατριβής «Οι Ελληνικές παραλλαγές για τον δρακοντοκτόνο ήρωα: Aarne - Thompson 300,301A και 301Β, Παραμυθολογική μελέτη». 

Έχει εκδώσει βιβλία και άλλες μελέτες και έχει συμμετάσχει σε συλλογικούς τόμους.
Ζοβενέλ Μοΐζ

O Ζοβενέλ Μοΐζ (Jovenel Moïse, γεννήθηκε στις 26 Ιουνίου 1968) είναι Αϊτινός πολιτικός, Πρόεδρος της Αϊτής από τον Φεβρουάριο του 2017. Προηγουμένως, αναδείχθηκε ως ο νικητής με βάση τα επίσημα αποτελέσματα των εκλογών του Νοεμβρίου του 2016.
Kepler-90

Ο Kepler-90 είναι αστέρας τύπου G, που βρίσκεται σε απόσταση περίπου 2.545 ετών φωτός από τη Γη στον αστερισμό του Δράκοντα. Είναι γνωστός για το πλανητικό του σύστημα που έχει ίσο αριθμό πλανητών με το ηλιακό σύστημα.

Στις 14 Δεκεμβρίου 2017, η NASA και η Google ανακοίνωσαν την ανακάλυψη του όγδοου πλανήτη Kepler-90i, στο πλανητικό σύστημα του αστέρα. Η ανακάλυψη έγινε χρησιμοποιώντας μια νέα μέθοδο με μηχανή εκμάθησης που αναπτύχθηκε από την Google.
Έρενφρητ Β΄

Ο Έρενφρητ Β΄, γερμ. Erenfred II (απεβ. π. 970) από τον Οίκο των Ετσονιδών ήταν κόμης του Μπόννγκαου, Κέλνταχγκαου, Τσύλπιχγκαου.
Hammer Smashed Face

Το Hammer Smashed Face είναι το πρώτο single από τους Cannibal Corpse, που κυκλοφόρησε το 1993 μέσω των Metal Blade Records. Υπάρχουν δύο εκδόσεις της έκδοσης, μια ενιαία έκδοση που χαρακτηρίζει το τραγούδι τίτλου "Hammer Smashed Face" με δύο καλύμματα τραγουδιών από τους Black Sabbath και τους Possessed και την έκδοση EP που περιλαμβάνει τα τρία κομμάτια της ενιαίας έκδοσης μαζί με δύο πρωτότυπα κομμάτια των Cannibal Corpse. Η μονή έκδοση και η έκδοση EP έχουν και διαφορετικές ετικέτες εξωφύλλου.
Google Nexus

δεξιά|χωρίς-πλαίσιο|215x215εσ|Το λογότυπο του Google Nexus από το 2015

Το Google Nexus είναι μια σειρά ηλεκτρονικών καταναλωτικών συσκευών που χρησιμοποιούν το λειτουργικό σύστημα Android της Google. Η Google διαχειρίζεται το σχεδιασμό, την ανάπτυξη, την εμπορία και την υποστήριξη αυτών των συσκευών, αλλά κάποια ανάπτυξη και όλη η κατασκευή πραγματοποιούνται με τη συνεργασία με τους κατασκευαστές πρωτότυπου εξοπλισμού (OEM). Από τον Αύγουστο του 2016, οι συσκευές που διατίθενται αυτήν τη στιγμή στη γραμμή είναι δύο smartphones, το Nexus 6P (κατασκευασμένο με Huawei) και το Nexus 5X (κατασκευασμένο από την LG). Η γραμμή έχει συμπεριλάβει επίσης ταμπλέτες και συσκευές αναπαραγωγής πολυμέσων συνεχούς ροής, αν και επί του παρόντος δεν διατίθεται κανένας τύπος συσκευής. Το πιο πρόσφατο tablet ήταν το Nexus 9 (κατασκευασμένο από το HTC) και το πιο πρόσφατο πρόγραμμα αναπαραγωγής πολυμέσων συνεχούς ροής το Nexus Player (που έγινε με την Asus).

Οι συσκευές στη γραμμή Nexus θεωρούνται τα προϊόντα Android της Google ως κορυφαία εταιρεία. Περιέχουν ελάχιστες τροποποιήσεις κατασκευαστή ή ασύρματου φορέα στο Android (όπως προσαρμοσμένες διεπαφές χρήστη), αν και οι συσκευές που πωλούνται μέσω φορέων ενδέχεται να είναι κλειδωμένες στην κάρτα SIM και ενδέχεται να φέρουν κάποια πρόσθετη μάρκα. Οι συσκευές Nexus 6 που πωλούνται μέσω της AT & T, για παράδειγμα, είναι κλειδωμένες στην κάρτα SIM και διαθέτουν μια προσαρμοσμένη οθόνη εκκίνησης εκκίνησης και ένα λογότυπο στο πίσω μέρος της συσκευής, παρά το γεγονός ότι έχουν κατά τα άλλα το ίδιο υλικό με την ξεκλειδωμένη παραλλαγή. Το λογότυπο Verizon στο πίσω μέρος και έλαβε ενημερώσεις λογισμικού με μικρότερο ρυθμό από την απασφαλισμένη έκδοση, αν και παρουσίαζε διαφορετικό υλικό για να φιλοξενήσει το δίκτυο CDMA της Verizon. Όλες οι συσκευές Nexus διαθέτουν ένα bootloader που μπορεί να ξεκλειδώσει για να επιτρέψει την περαιτέρω ανάπτυξη και την τροποποίηση των τελικών χρηστών. Οι συσκευές Nexus συγκαταλέγονται συχνά στις πρώτες συσκευές Android που λαμβάνουν ενημερώσεις στο λειτουργικό σύστημα.

Με την επέκταση της γραμμής προϊόντων Google Pixel στα τέλη του 2016, η Google δήλωσε ότι "δεν θέλουν να κλείσουν τελείως μια πόρτα, αλλά δεν υπάρχει σχέδιο τώρα να κάνουμε περισσότερες συσκευές Nexus". Το 2017 η Google συνεργάστηκε με την HMD Global για να κατασκευάσει νέα τηλέφωνα Nokia, τα οποία θεωρούν ορισμένοι ως αναβίωση του Nexus.